Valmis?
On sul hea meel, et su nimi on Magic Johnson?
Ma eeldaks, et see paneb pinge peale. - Jaa.
Daamid ja härrad, teate ja armastate teda.
Palun tervitage teda: siin on number 32, Earvin Magic Johnson.
Läheb lahti!
Magic. - Magic.
Tahaksin olla nagu Magic Johnson.
Magic Johnson - kangelane, müüt, legend.
Magic Johnson oli söödumeister.
Ta tegi seda sära, nobeduse ja hiilgusega.
Magic tegi seda naeratusega näol. Ta tegi seda rõõmuga.
Ta muutis oma kaaslased eriliseks. Nende ümber tekkis oma mütoloogia,
kuna nende tiimis oli see müütiline vana.
See, kuidas ta mängis.
Magicu pimesöödud jätsid temast selgeltnägija mulje.
Kõik tahavad NBA muutumise Michael Jordani teeneks lugeda.
Mäng muutus, kui Magic Johnson areenile astus.
Olin Chicago Bullsi fänn, kuid pean ütlema,
et Magic Johnson oli päris hea.
Siin ta on! Maagiline mees.
Te teate, et oleme number üks.
VIIMAKS USUB MAAGIASSE
Ta oli tähtede galaktika kõige säravam täht.
See ütleb Los Angeleses nii mõndagi.
Ta on endiselt kõige populaarsem sportlane LA-s.
Kõik siin linnas armastavad teda. Pole kedagi, kellele ei meeldiks Magic.
Ta polnud Magic. Ta oli Earvin Johnson jr.
Küllap märkate, et rääkisin Earvinist ja Magicust.
Nad olid kaks erinevat isiksust.
Magic armastab publikut,
armastab atmosfääri, mis korvpallurit ümbritseb.
Earvinile meeldib sellest eemalduda.
Earvin ja Magic on kaks väga erinevat inimest.
Magic on kaamera ees, lai naeratus näol,
naerab ja armastab tähelepanu.
Earvin on üsna kärsitu ja väga kontrolliv.
Ta tegi su elu põrguks, kas pole?
Me ei kutsu teda Magicuks. Ta on Earvin ja vahel keegi veel.
Earvinile ei meeldi kaotada. Mitte milleski. Olgu tegu või kabega.
Earvin Magic Johnson ei tahtnud iial, et midagi lihtsalt kätte tuleks.
Olen kindel, et ta elus tulid vähesed asjad lihtsalt.
Kõik hea tuli kiiresti,
kuid see võib sama kiiresti kaduda.
Ta on Earvin.
Ma ei kutsu teda Magicuks,
sest Magic on tegelaskuju, kes mängis korvpalli.
Ta on nagu superkangelane.
Kui see on maagia, siis ju ma olen Magic.
Earvin Johnson annab pika söödu!
Johnson murrab korvi alla. Ta on üks parimaid, vahest parim
ülikoolikorvpallur tänasel päeval.
Sahinad räägivad, et tegid viimase mängu ülikoolikorvpallis
ja lahkud Michigan State'ist.
MICHIGAN STATE'I ÜLIKOOL 11. MAI 1979
Jah.
Tõmba see ülespoole.
Jaa, tahaksin tervitada oma tiimikaaslasi.
Kuidas läheb?
Tahaksin öelda tere hommikust. Kuum hommik on.
Ja tahaksin öelda,
et on olnud raske.
See…
Olen pidanud palju üle elama.
Tudengid, kogukond…
Kõik tahavad teada, mida edasi teen.
Kas Michigan State võib kaotada oma tähtmängija
Earvin Magic Johnsoni?
Rõõmuhõisete või pettumuspisarate saatel usuvad paljud,
et Johnsonist võib saada esimene valik
tänavuses NBA draft'is.
Kõige suuremad šansid tema hankimiseks on Lakersil ja Bullsil.
NBA DRAFT'IKS VALMIS
Ma ei unusta iial, millist elevust see draft tekitas.
LAKERSI ABITREENER 1979-1981
Kuna meil oli võimalus Earvin Magic Johnson valida.
MÜNDIVISE AVAB NBA DRAFT'I
78/79 hooaja lõpus…
BULLSI PEAMÄNEDŽER 1978-1985
…otsustas esimese valiku mündivise kahe klubi vahel.
Nii et Lakers ja Bulls pidid münti viskama.
Magic puhuks Chicagosse uue elu sisse,
kui ta otsustab varakult ülikoolist lahkuda ja profiks hakata.
EARVINIT PIINAB EBAKINDLUS
Ma pole saanud sellele eriti mõelda,
aga küllap on tähtaeg käes ja pidin
täna oma vastuse andma.
Vestlesin Bill Sharmaniga.
Bill oli Lakersi peamänedžer ja ütlesin talle:
„Kas võime mündiviskel poole valida?“
Kuna lasime fännidel meie eest otsustada,
kas valida kull või kiri.
NBA ülemkomissar Larry O'Brien on mündiviskeks valmis
ja mõlemad tiimid on telefoni otsas. Bullsi peamänedžer Rod Thorn valis poole.
Olen alati kirja valinud.
Ent meie fännid ütlesid: „Valige kull.“
Las Chicago otsustab poole.
Chicago valib kulli. - Chicago valib kulli.
Ülemkomissar viskas New Yorgis münti.
Lakersi jaoks oli ta üks kutt…
LAKERSI PEAMÄNEDŽER 1982-1994
…kes pidi selle klubi saatust muutma.
Kui keegi paneb sulle hüüdnimeks „Magic“,
siis mida sa ootad?
Viskame nüüd münti.
Kiri!
Puhkuse ajal vastati Lakersi palvetele.
Los Angelesel on õigus Magic valida.
ÜHTÄKKI LAKERSIL VEAB. KAS SEE ON MAAGIA?
Hea küll, järgmisel hooajal…
Ma… Taotlen täna loa finantskitsikuse tõttu ülikoolist lahkuda.
Ma hakkan profiks.
Kell on täpselt 12.00.
25. JUUNI 1979
Draft on ametlikult alanud. Tervitan kõiki fänne,
kes meiega ühinevad ja draft'i edule kaasa aitavad.
Esimesena valib Los Angeles Lakers.
Los Angeles Lakers valib Earvin Magic Johnsoni.
Michigan State'i ülikool, pikkus: 203 cm, kaal: 90 kg.
Earvin Magic Johnson Michigan State'ist
valiti täna Los Angeles Lakersi poolt
esimese valikuna NBA draft'is.
Olen Earvin Magic Johnson.
Aga ma sündisin Earvin Johnson juuniorina.
Kui Lakers mu valis ja LA-s lennukist maha astusin…
Oh heldene aeg!
Pidin tõestama, et suudan NBA-s mängida ja Lakersit juhtida.
Ma ei tahtnud üldse, et ta läheb.
Ta oli 19-aastane.
EMA
Ta lahkus kodust ja oli esmakordselt perest eemal.
Ma ei teadnud, mis mu lapsukesest saab.
Lakersil oli esimene valik. Nad valisid Earvin Magic Johnsoni.
Nii põnev noormees.
Tal on meeldiv iseloom.
Ta tekitab elevust terves Lõuna-Californias.
Näed seda paska? See on minu religioon.
Kui oleksin Superman, oleks see minu „S“ rinna peal.
Ent ma pole Superman. Ma olen Snooperman…
LAKERSI SUPERFÄNN
…ja see on mu sümbol.
Lakersi gäng.
Kuulsin esimest korda Magicust 1978. aastal,
kui ta ülikoolis tegusid tegi.
Järgmisel aastal, 1979. a…
Kui Lakers Magic Johnsoni sai, polnud elevus selle kirjeldamiseks õige sõna.
Siin me oleme.
LA NAUDIB ESIMESI MAAGILISI HETKI
Mäletan, et kui ta kohale ilmus,
liikusid sahinad, et Earvin Magic Johnson tuleb suveliiga mängule.
Olin teel mängule ja ütlesin meie treenerile:
„Kui palju inimesi seal käib?“
Ja ta vastas: „Mängudel käib vaid 100-200 inimest.“
Seal oli täismaja. 2500-3000 inimest, ainult seisukohtadel,
LA rahvas, ja ta tuli.
Polnud näha muud kui sadu teda jälitavaid lapsi.
Tunnetasid, et toimub midagi teistsugust.
Seda oli õhus tunda.
Olen kindlasti valmis,
eriti kui fännid on nii toredad nagu täna siin.
Fännid tulevad?
Cooperi intervjuu. Esimene võte.
Vabandust.
LAKERSI TAGAMÄNGIJA 1978-1990
Michael Cooper LA Lakersist. Hüüdnimeks Dark Gable.
Lisaks Lockdown Motherfucker ja Buck Naked.
Istusime riietusruumis ja ta polnud veel tulnud.
Istusime seal.
See pidi olema mu teine aasta Lakersis.
Teadsin, et miski on toimumas.
Teadsime, et Magic oli parklas…
LAKERSI KESKMÄNGIJA 1975-1989
…kuna kuulsime ta makki.
Mul oli suur makk, mille võtsin Michiganist Lansingist kaasa.
Ja ma mängisin Parliament-Funkadelicut.
Tema lemmikbänd oli Parliament-Funkadelic.
Kuid Kareemile meeldis vaikne muusika.
Kuulsid muusikat ja ühtäkki astus ta sisse.
Välklamp
Kareem on vaikne ja lühikese jutuga mees.
Ta vaatas mulle otsa ja ütles: „Kollanokk, pane oma neetud makk kinni!“
Ta tutvustas end kõigile
ja ütles: „Hei, ma olen Magic.“ Mitte „Earvin Magic“. „Ma olen Magic.“
Vastasin: „Magic, olen Coop. Kuidas läheb?“
Siis ütlesin: „Tere tulemast NBA-sse, sitapea.“
LOS ANGELES LAKERSI KODUAREEN
Kui Lakers valis Magicu…
MIS NBA-GA VALESTI LÄKS?
…ei peetud NBA-d eriti glamuurseks liigaks.
See oli nagu kodukootud liiga.
Tollal ei liikunud ringi suurt raha.
NBA ARUTAB FINANTSRASKUSI
NBA 33. hooaega kimbutavad
publiku vähesus ja langevad telereitingud,
mis viitavad fännide huvi kadumisele.
Oktoobris 1979 oli NBA parajas puntras.
ESPN SPORTSI AJAKIRJANIK
Usuti, et NBAs on liialt uimasteid ja mustanahalisi…
VAREM SALVESTATUD
…ja mänge näidati lindilt.
Mäletan, et vaatasin õhtuti mänge, ja need olid kordused.
SÕBER JA KOOMIK
Ütlesin perele: „Ärge võitjat öelge. Ärge mängust rääkige.“
See polnud piisavalt populaarne, et tippajal näidata.
Räägime NBA ülemkomissari Larry O'Brieniga.
Mida tulevik NBA-le toob?
Kui mullu rääkisime, oli palju muresid.
Ausalt öeldes tekitab see nördimust, kui sellest nii palju loen.
Liiga oli kahjumis ja kaotas publikut.
KCBS SPORTSI AJAKIRJANIK
See polnud NBA-le hea nädal.
Seda peeti kaakide liigaks.
Vägivald paistab NBA-s tõusuteel olevat.
Tollal lubati NBA-s kakelda.
SÕBER JA NÄITLEJA
Kui midagi juhtus, siis kakeldi.
NBA kehtestas täna mängukeelu LA ääremängijale Kermit Washingtonile.
Mäletan, kui Kermit Washington Rudy Tomjanovichi Forumis lõi.
Murdis ta lõualuu. See oli üks madalpunkte.
NBA VÄGIVALDNE ELU
See peletab valgeid kliente, kes mängudel käivad.
Miks?
Usun, et valgete ja mustade vahel on endiselt vastasseis
ja mulle ei meeldi ainult mustanahalisi korvpallis näha.
65-70% ameeriklastest olid valged.
ESPN SPORTSI AJAKIRJANIK
Inimesed ei tahtnud sellist toodet oma elutubadesse lubada.
MA PIGEM EIRAN NBA-D
Räägiti osade tiimide loobumisest.
Eesmärk oli ellu jääda.
Kas peame veel ühe aasta vastu? Kas peame veel ühe nädala vastu?
Nüüd aga Los Angeles Lakersi algviisik…
Lakersit ei peetud meistermeeskonnaks. Neid peeti üheks pretendentidest.
West. Ta on üksi. Vaadake, kuidas Russell tuleb.
Milline sooritus!
LAKERS LAHKUB VAIKUSES
Mäletan oma esimest aastat Los Angeleses.
Lakersit mainiti ajalehtede viimasel leheküljel. Viimasel.
KORVPALLIKLIINIK KÕIK ON KUTSUTUD!
Istusime veokitele
ja sõitsime mikrofonidega mööda naabruskondi ringi.
„Tulge Lakersi mängu vaatama. “
Alates 1960. aastast kaotas Lakers 6 korda järjest Bill Russelli Celticsile.
CELTICS ALISTAB TAAS LAKERSI
Kaotasime nii paljudes finaalides. Mängisin üheksas finaalis.
Võitsime üheksast finaalist ühe
ja ma polnud end kunagi kohutavamalt tundnud.
Tegelikult tahtsin ketsid varna riputada.
HÄVITAGE LAKERS
Meil polnud tiimi, mis suudaks võita.
Meil oli hea tiim. Ma mängisin hästi.
Võitsin MVP auhinna, aga me ei suutnud õigete mängijateta tiitli eest võidelda.
LAKERSI TREENINGLAAGER 1979. AASTA
Kas Magic Johnson on su lemmikkorvpallur?
Ma ei näe mingit maagiat.
Ei.
See oli üks küsimustest, mis Lakersi pildipäeval Forumis kõlasid,
enne kui tiim suundus Palm Springsi laagrisse.
Enne 79/80 hooaega on ootused kõrged.
Kui kollanokana treeninglaagrisse jõudsin,
olin alguses nii pabinas.
Magic, räägid õppimisest ja kohanemisest.
Millega oled pidanud kohanema?
Meil on nii palju erinevaid liikumisi ja ründekombinatsioone.
Kaitses üritan lihtsalt oma mehe kinni võtta
ja õpin takistamisnippe.
Kui ta kohale jõudis, tekkis Magic Johnsoniga hõõrumine.
Kellest saab liider? Kas Kareemist?
Kas Magicust?
NBA-s on tavaks kollanokki kiusata.
Vanemad mängijad võisid kollanokki julmalt ja veidralt kohelda.
Kareem ütles: „Hei, tahan oma kollanokaks Earvin Johnsonit.“
Ma ütlesin: „Hästi.“ Ma olin, nagu:
„Ma teen sinu heaks kõike. Sa oled legend. Sa oled parim mängija NBA-s.“
Pidin kell 7.00 või 7.30 talle ajalehe viima.
Kui trennis oli taimaut,
tahtis ta kahte vett ja kahte Gatorade'i ning need pidid külmad olema.
Ütlesin: „Pole probleemi.“ Norm Nixon kutsus mu eemale.
„Mees, käitu, nagu oleksid vähe kogenum. Võta vabamalt.“
Ta oli kõigi jaoks sihtmärk. Ja ta pidi ettevaatlik olema.
Niisiis, olime trennis.
Ma blokeerisin lauas Ron Boone'i.
Ühel hetkel vaatasin rõngast ja palli
ning ta lõi mind kõvasti otse kuklasse.
Ja ta lihtsalt naeratas.
Ronnie Boone on sõjaratsu. Ta pole elus ühtki mängu vahele jätnud.
Ron oli vana kool.
LAKERSI PEATREENER 1979-1981
Ta oli vintske ja kui sind vaatas, ütlesid: „Mida ma tegin?“
Armastan teda inimesena.
Korvpallurina oli ta vastik sitapea.
Ron ei taandunud kellegi ees.
Ilmselt tahtis kollanokale teada anda:
„Olen siin 12 aastat olnud. Ära minuga jama.“
Järgmisel korral blokeeris tema mind.
Ron Boone?
Vaatame, mida sa suudad.
Esiteks, kas arvad, et valisite vale tüübi?
Olgu. Näitan sulle midagi.
Jooksin nii kiiresti, kui sain, ja sõitsin sisse nii kõvasti, kui sain.
Ta poleks pidanud seda vaikset karu äratama.
Ta äratas mu üles.
Jerry West astus minu juurde.
Ta kutsus mu eemale ja ütles: „Magic, see meeldib mulle.“
Ja ütlesin: „Kas tahad, et korvpalli mängiks Earvin Johnson,
või tahad, et korvpalli mängiks Magic Johnson?“
Ütlesin: „Ma eelistaks Magic Johnsonit mängimas näha.“
Kui kasvad väikelinnas nagu Lansing Michiganis…
Ütlen teile midagi.
Keegi polnud Earvin Johnsonist eriti kuulnud.
Kes on Earvin Johnson?
Lansingist tulnud inimesena pidid end tõestama.
Kui olid väga osav, pidid minema ja tõestama,
et see väikemees Lansingist Michiganist oskas mängida.
Mõistate?
Lansing on töölislinn.
Töötasid autotööstuses või riigiametis. Seal oli vaid kahte tüüpi töökohti.
Mu isa töötas 30 aastat General Motorsis. Ta ei hilinenud ega puudunud iial töölt.
Ta töötas koosteliinil ja keevitas.
Ta särgil olid sädemetest augud.
Mu ema töötas koolisööklas.
Nad olid mõlemad töökad inimesed, töölisklassi inimesed.
Mu isa teenis sõjaväes.
Iga kord, kui ta koju naasis, tegi ta lapse.
Seetõttu tulimegi kõik järjest.
Michael Johnson.
Larry Johnson.
Pearl Johnson. - Kim Johnson-Ray.
Evelyn Johnson.
Mul on kuus õde ja kolm venda. Olen pesamuna.
Kutsusime teda Mutukaks.
VEND
Ma ei tea, kust see nimi tuli.
Tean vaid, et nad kutsusid teda Mutukaks.
Mutukas. Ta oli siis väike.
Ta oli kogu aeg nii rõõmsameelne.
Usun, et see oli talle sobiv hüüdnimi.
Talle vist ei meeldinud see. - Ei.
See jäi talle kauaks külge.
Kui ta oli kodus, öeldi: „Hei, Mutukas.“
Kui ta suureks sai, hakkasime teda Earviniks kutsuma.
Olid meil alles mängud.
Üks ühele mängud olid rasked.
Me võitlesime.
Tegime teineteisele haiget,
kuna kumbki meist ei tahtnud kaotada.
Juba noorena ei andnud ta grammigi järele.
Oli hetki, kui kaklesime maas või mängu ajal.
Vaidlesime selle üle, kes võitis.
Ent Earv oli sihikindel.
Kui ta midagi soovib, teeb ta selle ära.
Main Streeti kool oli Lansingi Meka.
Kui olid parim mängija Lansingis,
pidid Main Streeti kooli minema.
Seal käis kogu möll, sest kutte tuli igalt poolt.
Kui mängu kaotasid, ei pruukinud sa kaks tundi platsile saada.
LAPSEPÕLVESÕBER
Kutid olid järjekorras ja tiimid olid mänguks valmis.
Pidid võitmiseks kasvõi sohki tegema, sest tahtsid platsile jääda.
Valisin kutid, kes said oma rolliga hakkama,
et võidaksime ja saaksime terve päeva platsil olla.
Mängisin vihmas. Mängisin lumes.
Vahet polnud.
Koidust ehani.
Siis hakkasin vanemate poiste vastu mängima
ja seejärel meeste vastu.
Isegi isa ja onu vastu.
Isa ja onu tegid mulle vigu, ent eitasid seda,
seega pidin selle ära kannatama.
ISA
Ma ei tahtnud, et ta nutma hakkaks, kui keegi teda lõi või talle lõuga andis.
Nad ütlesid: „Hüva, ta oskab enda eest seista, on tugev
ja piisavalt füüsiline,
et nendelt saadud keretäis üle elada.“
Keegi ei pingutanud minust rohkem.
Olin platsil kauem kui ükski laps. Keegi ei jõudnud lähedalegi.
Ma soovisin seda rohkem.
Üks mu parimaid sõpru…
LANSING SPORTSI AJAKIRJANIK
…kirjutas Lansing State Journalis koolikorvpallist.
Ühel detsembri reedeõhtul ta helistas mulle ja ütles:
„Kas oled Earvin Johnsonist kuulnud?“
Pidin tegema loo Earvini esimesest mängust.
Seis jäi 50 : 49. Earvin sai 12 punkti, 10 lauapalli ja langes vigadega välja.
MIS EARVIN?
Naasin kontorisse ja kõik tahtsid teada, milline see Earvin Johnson on.
LANSING SPORTSI AJAKIRJANIK
Ütlesin: „Ta on 195 cm pikk. Temast saab kunagi hea mängija,
aga ta pole midagi erilist.“
Võitsime ühe punktiga. Tabasime lõpusekundil ründelauast.
KESKKOOLI TREENER
Mu vend tuli riietusruumi.
Ta ütles: „George, Earvin võib pääseda linna või osariigi koondisesse.
Ent ta ei saa riigi koondisesse.“
Mõtlesin: „Oota vaid.“
Mingil põhjusel viis saatus mind ka ta teisele mängule.
Mängisime kooliga, mis pidi Michiganis päris hea olema.
Sõitsime neist nende koduväljakul üle.
Räägin kõigile, et ta tõi 36 punkti, 20 lauda, 15 söötu ja 10 vaheltlõiget.
Olin 15-aastane ja see oli mu esimene kolmikduubel.
Mu vend tuli minu juurde
ja ütles: „George, ta paneb su unustama
kõik korvpallurid, kes me piirkonnas mänginud on.“
See oli kõige vapustavam esitus, mida näinud olen,
ja see oli tema keskkooliaja teine mäng.
Ajakirjanik lähenes mulle ja ütles: „Kuule, mees.
Ma pole iial sellist esitust näinud.“
Ta ütles: „Tahan sulle hüüdnime anda.“ - „Earvin, pead hüüdnime saama.“
Kedagi kutsuti Biggieks. Kedagi kutsuti Dr J-ks.
Mida sa Magicust arvad?
Teate küll, oled nagu: „Kindel see.“
Hakkad naerma: „Jajah, olgu.“
Mu semud ei hakka mind Magicuks kutsuma.
Kahe kuu möödudes teadsid Michiganis kõik, kes on Magic.
SEE ON MAAGIA!
Kui hakkasin keskkoolis korvpalli mängima,
rääkisid kõik sellest kutist Ida-Lansingist.
76ERSI ÄÄR 1984-1992
Magic Johnson. Magic, Magic.
MIS MAGIC?
Mõtlesin: „Magic? Ma pean seda nägema.“
Olin kuulnud kutist nimega Earvin Magic Johnson.
Mõtlesin: „Kes see on? Earvin Magic Johnson.“
LAKERSI TAGAMÄNGIJA 1983-1993
Ma polnud teda näinud, aga kuulsin aina, kui vinge ta oli.
Siit ta tuleb ja lajatab pealt…
„Kas oled seda Lansingi kutti näinud?“
„See 15-aastane mustanahaline kutt Keskläänest.
Teda kutsutakse Magicuks. Oled näinud?“
Earvin Johnson, oled väga nõutud mängija.
Viskad hästi, söödad hästi, põrgatad, skoorid, annad korvisööte.
Mida sa kõige paremini teed?
Kas sa tead? Me ei saa aru.
Kui ajalehed hakkasid huvi ilmutama
ja tekkisid kõlavad pealkirjad,
sai temast tõmbenumber.
Kus iganes ta mängis, tahtsid kõik teda näha.
EVERETTI KESKKOOL 1976. A
Kuhu iganes läksime, polnud seal ühtki vaba kohta.
Polnud ühtki vaba kohta.
Mäletan endiselt piletitega spekuleerimist ja suuremaid politseijõude.
Ta ei teinud midagi tavalist.
Ta tegi asju, mida ma polnud varem platsil näinud.
Ta jooksis edasi ja tagasi. Söötis selja tagant
ja jagas pimesööte. Ta tegi kõike.
Earvin oli vihane võitleja.
Heldeke, kui võiduhimuline ta oli.
Paljud noored, eriti valged, tahtsid talle ära teha.
Ma ei unusta, kuidas nad mängisid Benton Harboriga,
pikkade korvpallitraditsioonidega Michigani kooliga.
Nende trenn oli enne meie oma ja kui nad lahkusid
ning tuli meie kord platsile minna, ütles üks kutt:
„Kes teist kuttidest Earvin Johnson on?
Tahan sulle teada anda, et homme satud sa plindrisse.“
Kõik mu tiimikaaslased ütlesid: „Ah sa. Kutt töötleb sind.“
Ütlesin: „Oodake homne õhtu ära.“
Saalis oli 9000 inimest. Piletid müüdi välja.
Mäletan ühte rünnakut, kui kutt astus mulle jala peale,
nii et mu toss tuli jalast ära.
Mängisin järgmised 2-3 minutit ühe tossuga.
EARVIN MÄNGIS ÜHE TOSSUGA, ENNE KUI SKOORIS
Selle kolme minuti jooksul tegin oma viis rünnakut.
Ta oli ühe tossuga platsil,
tegi võrratu liigutuse ja skooris.
Panin palli korvi ja rahvas hullus.
See aina paisus.
Selleks ajaks, kui Benton Harbori treener aja maha võttis,
oli publik täiesti pöördes.
Ma ütlesin: „Vaata tablood.“
Ongi kõik. Ma ei pea kedagi töötlema. Vaata üles.
EVERETTI MAAGIA ALISTAB BH
Ma pole iial näinud, et kellegi maine
keskkoolipallurina oleks nii kiiresti kasvanud.
Ma teadsin, et ta ei kao kuhugi.
Tean seda, et ta ema polnud hüüdnimest „Magic“ erilises vaimustuses.
Aga hüüdnimi „Magic“? Mida sellest arvad?
See ei meeldinud mulle, sest sel oli
nii suur mõju talle.
Inimesed ootavad temalt nii palju selle nime tõttu.
21. APRILL 1977
Everetti keskkoolis oli pressikonverents. See oli suur uudis.
MAGIC VALIB SEL NÄDALAL U-M-I JA MSU VAHEL
Kõik telekanalid 80 km raadiuses olid kohal.
Hea küll.
Kas enne alustamist on küsimusi?
Järgmisel aastal õpin Michigan State'i ülikoolis.
MAGIC LIITUB SPARTANSIGA
Michigan State'i ülikool.
Earvin Magic Johnson Lansingist juhatab Spartansi vägesid.
Magic Johnson tuleb Lansingist,
mille üle oleme siin väga uhked.
Terve Lansing värbas Magicu. Mitte lihtsalt Michigan State.
TIIMIKAASLANE ÜLIKOOLIS
Tema entusiasm.
See elekter läbis terve hoone.
See oli…
See oli lummav.
ALGAB EARVINI AJASTU
Magic Johnson on platsil treener.
Ta kontrollib mängu. Ta põrgatab osavalt.
Võrratu söötja. Kuhu läheb tema, läheb ka Spartans.
MSU KORVPALL KÖIDAB
Eelmine hooaeg läks neil halvasti, kuid enamik mängijaid naasid.
Seal oli Greg Kelser. Lisaks veel Jay Vincent ja mina. Ütlesin:
„Pagan, võime Big Teni kinni panna.“
Ootasin elevusega hooaja algust.
Et saaksime nautida omavahelist keemiat ja kamraadlust.
Kõik klappis koheselt.
Meil oli lihtsalt lõbus.
Meil olid korralik makk ja plaadimängija riietusruumis.
Kui ta liitus, oli see tema rida. Ta võttis üle ja jätsime selle talle.
Võtsime kasutusele Jimmy Castor Bunchi loo „Potential“.
Nad laulavad „P-O-T-E-N-T-I-A-L“. Me tegime sama.
Mõtlesime, et me olime noor klubi, mis üritas end taas kehtestada.
Mängime potentsiaali välja ja vaatame, kes meid võidab.
Earvin tegutses diskorina.
Tema hüüdnimi oli DJ EJ.
DJ EJ: VISKAB NALJA, MÖLLAB JA JAGAB SÖÖTE
DJ EJ.
DJ EJ. Jah.
Ta keerutas vabadel päevadel plaate
ja pidi enne igat mängu end käima saama.
Ma ei tea, mida muusika temaga tegi,
kuid ta tegi kolmikduubleid muuseas.
Hakkasin siis kohalikes klubides plaate mängima
ja mulle maksti selle eest.
Ja siis viimasel päeval enne jõuluvaheajale minekut
läksime tuntud ööklubisse nimega Dooley's.
Dooley's oli peokoht. - Kõik tudengid käisid seal.
See oli koht, kuhu pidi minema.
Olime seni korralikud, ei käinud väljas ega teinud selliseid asju.
Nüüd saime täiskasvanuks.
Olime kodust eemal. Hängisime, jõime ja lõbutsesime.
Üks neiu astus mulle ligi ja tervitas meid.
Aga tema taga oli kaunis,
kaunis neiu nimega Cookie, keda ta mulle tutvustas.
Trehvasime korraks, kohtasin siis teisi sõpru, tantsisin ja lõbutsesin.
Ta jalutas minema
ja ma ütlesin…
„Pean temaga lähemalt tutvuma.“
Pagan, laulud „Jamaica Funk“ ja „Ring My Bell“ olid just välja tulnud.
Piidlesin teda tantsupõrandal.
Ja Cookie oskas tantsida.
Jay togis muudkui küünarnukiga ja rääkis: „Mees, pead ta numbri saama.“
Tuled süttisid.
Kõik olid lahkumas.
Hakkasin väljuma.
Seisin ukse juures, sest ei võinud võimalust käest lasta.
Kui temast möödusin, ütles ta: „Anna mulle oma telefoninumber.“
„Tahaksin su numbrit ja kui naaseme jõuluvaheajalt,
võiksime ehk välja minna.“
Naersin ja ütlesin:
„Sa ei mäleta siis enam mu nime ega helista mulle.“
Ütlesin: „Ma helistan sulle.“ - Andsin numbri ja ütlesin:
„Olgu, aga ma ei tule sulle meelde.“
Pall on Indianal. Põrkesööt.
Michigan State mängis jõuluturniiril.
Vaatasin emaga mängu ja ütlesin:
„Ema, seesama kutt. Ta küsis mu numbrit, kui lahkusin.“
Ütlesin: „Ma ei tule talle meelde.“
Me naersime ja viskasime nalja.
Naasin varem, sest pidin loengutesse registreeruma
ja mäletan päeva, kui astusin tuppa ning telefon helises.
Astusime sõna otseses mõttes kottidega tuppa.
Telefon helises. Ma võtsin vastu ja see oli tema.
Ta ütles: „Ma ei arvanud, et helistad.“
Mõtlesin: „Kuidas ta teadis, et just tuppa astusin?“
Et me üldse naasime, sest tulime varem.
Viskasin nalja:
„Jaa, kutid teavad selliseid asju.“
Ta ei teadnud, et helistasin iga päev umbes viis korda, et ta kätte saada.
Ta sai teada, et mu sünnipäev on 20. jaanuaril.
Ta küsis minult:
„Kas võin su sünnipäeval välja viia?“
Ma mõtlesin: „Hea küll.“
Olin šokis ja elevil.
Läksin koju ja ütlesin isale:
„Tahan meie esimesel kohtingul ülikonda kanda.“
Ta vastas: „See neiu vist tõesti meeldib sulle.
Kui kaua teda tunned?“ Ütlesin: „Paps, ei tunnegi veel.“
Meil oli vahva õhtusöök
ja olime kohe nagu parimad sõbrad.
Meil oli lihtne omavahel rääkida.
Rääkisime restoranis.
Seejärel läksime mu onu poole.
Istusime, kuulasime muusikat ja vestlesime veel.
Cookie oli vapustav.
Cookie võttis kooli lõpetamist tõsiselt ja oli sihikindel nagu minagi.
Mulle avaldas muljet, kui kahe jalaga maa peal ta oli.
Ta oli lahe, vaimukas ja normaalne.
Sellesse armusingi.
Esimesed paar kuud olid uskumatud.
Meil oli Cookiega ülitore.
Rääkisin mänguturneede ajal ööd läbi Cookiega.
Tegelikult jäime magama
ja telefonitorud olid hargilt maas.
Uinusime teineteisega rääkides. Kell võis olla kaks-kolm öösel.
Usun, et olin temale see koht,
kus ta võis end vabalt tunda ja kust ta sai tuge.
Olenemata sellest, kas ta võitis, kaotas, oli väsinud või haige.
Kui midagi vajasin, siis enne kui seda mõistsin,
ütles ta: „Hei, näid väsinud.
Tule lama minu voodis ja ma õpin.“
See pani ka mind temasse armuma.
Need hetked Michigan State'is. Rajasime midagi koos.
Kuna ta oli Michigan State'i tiimi tugitala,
polnud see lihtne.
EARVIN MÕJUB MAAGILISELT PILETIMÜÜGILE
Kui hooaeg algas, oli ta suure pinge all.
EARVIN = PILETIMÜÜGI TÕUS
Ta järgis enne mängu väga ranget režiimi.
Jälgis toitumist, vajas vaikust…
Pime tuba ja ainult ta muusika.
Käisin mängudel
ja vahel ootasin teda pärast.
Aga ta ütles alati: „Mine ühikasse ja tulen pärast sinna.“
Polnud mingit hängimist, jutustamist või kojuminekut.
Ta ütles: „Helistan, kui koju jõuan. Nägemist.“
Ta küsis: „Miks ma ei või oodata, kui teiste mängijate kallimad ootavad?“
Ütlesin: „Mine ühikasse ja hiljem näeme.“ Sellest tuli esimene suur tüli.
Kõik tahtsid Earviniga rääkida.
Kõik neiud: „Earvin, ma tahan Ear…“
Ei, mitte Earvin. „Ma tahan Magicut.“
Kõikjal olid tüdrukud.
Istusin kord ta autosse ja nägin põrandal pilte sellest,
kuidas ta viib kedagi tantsima.
Mõtlesin: „Mis see on?“
Ta vastas: „Ei. Ta on mu sõbranna. Viisin ta välja. Ta läks kallimast lahku.“
Ja ma mõtlesin: „Ei. Ma ei usu, et see nii oli.“
Cookie oli haavunud. - Jah.
Väga haavunud. - Väga.
Kuna me teadsime…
Teadsime, millised tunded tal olid. - Jah.
Teadsime, et Cookie armastas teda. - Jah.
See mõjus talle rängalt.
Ta nägi, et semmisin teistega,
ja see ei jätnud minust head muljet.
Ta ütles: „Läksid eluga edasi. Hakkan ka teistega semmima.“
See ei sobinud mulle.
Läksime tülli ja ütlesin:
„Kuula mind. Mõlemaga ei saa. Sa ei saa minu ja temaga semmida.“
Ta ütles: „Ma ei semmi temaga.“
Vastasin: „Ei, pead valima ühe või teise.“ Ta ütles: „Ma ei vali.“
Ütlesin siis: „Valin ise. Ma lahkun.“
Mäletan, et kohtusime tollal sageli.
Rääkisime niisama ja ütlesin: „Earvin, kas sa tead,
et kuskil saalis siin riigis on kahemeetrine kutt,
kes on sama osav kui sina?
Kas ta pingutab sinust rohkem?“
Aasta hiljem ma rääkisin temaga kuskil
ja ta ütles: „Hei, treener.
Mäletad lugu sellest, et keegi pingutab minust rohkem?“
Ta ütles: „Leidsin ta üles.“
Minu esimese hooaja lõpus
kutsuti ülikoolide parimad korvpallurid Ameerika Ühendriike esindama.
Vaatasin esimeses trennis teda viskamas.
Ja ta viskas oma 30 korda järjest sopsu.
Mõtlesin: „Pagan, see tüüp oskab visata.“
Ma ei teadnud enne seda temast eriti midagi.
Teadsin, et ta oli andekas korvpallur.
Ja ta käis ringi makiga õla peal.
CELTICSI ÄÄR 1979-1991
Siis nägingi Larry Birdi lähedalt.
Läksime mängima, hakkasime pimesööte jagama
ja tema tabas kaugviskeid.
Earvin Johnson, vaadake…
Ühel hetkel tulin üle, andsin pimesöödu Larryle,
ta sai selle kätte, vastas pimesööduga
ja ma panin palli korvi. Publik hullus.
Pärast seda ütlesin kõigile:
„Larry Bird on tõeline tegija.“
Järgmisel hooajal sai ta tiim tema juhtimisel 33 võitu ja null kaotust.
33 ja null.
Pidime Big Tenis hulga heade mängijate vastu mängima,
kuid me polnud iial kohtunud nii andeka mängijaga nagu Larry Bird.
Bird oli tapja.
Ta oli nagu hävitusbrigaad Indiana State'is ja Magic võis…
Nad vihkasid alguses teineteist, kuna olid konkurendid.
Ta oli Sports Illustratedi ja Basketball Weekly kaanel.
ÜLIKOOLIKORVPALLI SALARELV
BIRD TÕUSEB LENDU
Kõigis korvpalliajakirjades.
Ta valiti ülikoolide aasta parimaks.
Ütlesin: „Nad oleks pidanud minu valima, aga pole lugu.“
Kindlasti jälgisime üksteist
nii palju kui võimalik. Ta esimese aasta statistika oli vapustav.
See on raske, kui vaatad nagu peeglisse ja näed kutti, kes mängib nagu sina.
Tema võidutahe oli sama suur kui minul.
Ta oli samasugune võitleja nagu mina.
Tollal ei mõelnud kumbki meist,
mis tulevikus saab.
See oli millegi algus ja teadsin,
et ma kohtun temaga palju.
Arkansas on võitnud 14 mängu järjest.
Neil on 25 võitu ja 4 kaotust. Indiana State'il on 31 võitu ja 0 kaotust.
Olin 1979. aastal Arkansase kuberner.
See oli mu esimene aasta.
Arkansas jõudis turniirile ja mängis Indiana State'iga.
INDIANA STATE JA ARKANSAS FINAALIS
Keegi ei soovinud Arkansase võitu…
ENDINE PRESIDENT ARKANSASE FÄNN
…peale Arkansase inimeste.
Kõik tahtsid Birdi ja Magicu finaali.
Indiana State'i mängujuht mängis viimast aastat ja oli väga hea.
Ta söötis viimastel sekunditel palli Birdi vasakusse kätte.
Bird lasi palli lendu, see põrkas lauast sisse ja nad võitsid.
See oli uskumatu mäng.
Vaatasin kutti enda kõrval ja ütlesin:
„Jumal tahab, et Magic ja Larry Bird mängiksid finaalis
ja kes oleme meie, et Jumala tahet eirata?“
Indiana State Michigan State'i vastu.
Olen Bryant Gumbel ja fännid on hullumas.
NCAA finaal Michigan State'i ja Indiana State'i vahel
oli korvpalli paradiis.
ENDINE PRESIDENT
Kuna seal osales kaks erakordset talenti.
Maagiline Earvin Johnson Indiana State'i mängija Larry Birdi vastu.
Kuulsid telerist vaid Magicust ja Birdist.
See oli kõikjal.
Maagiline mees
oli vastamisi maaka Larry Birdiga French Lickist Indianast.
Neil mõlemal oli täiesti omamoodi võlu.
Riik oli oma poolehoius jagunenud kaheks.
Ärme peta end. Sellel oli ka rassiline mõõde.
Valge kutt Indiana maakohast.
Mustanahaline noormees linnast.
Nad läksid vastamisi meistritiitli eest võitlema.
Kõik tiirles nende ümber,
sest öeldakse ju, et vastandid tõmbuvad.
Meil on mustanahaline kutt ja valge kutt. Vastandid.
Meil on Michigan State ja Indiana State. Nende mängustiilid olid vastandlikud.
Nad olid riigi kaks parimat mängijat.
Ainult üks sai võita ja krooniga lahkuda.
Kui sageli selline vastasseis finaalis aset leiab?
TERE TULEMAST MAGICU KUNINGRIIKI BIRD SKOORIB, MAGIC SUUDAB ENAMAT
Täna saab Spartansi hooaeg punkti pineva mänguga
alistamatu Indiana State'i vastu.
Sellest saab Larry Birdi viimane mäng ülikoolis
ja ilmselt kehtib sama Earvin Magic Johnsoni kohta.
Kuigi läksime lahku, vaatasin mänge edasi ja võtsin kõigest sellest osa.
Sest ma armastasin teda endiselt.
Ta ei tunnistanud, et semmis teise tüdrukuga,
seega mõtlesin, et äkki lepime veel ära.
Aga kui nad läksid NCAA-sse,
vaatasin seda telerist, heitsin pilgu publikule
ja nägin tribüünil tema ema.
Ja tüdruk istus ema kõrval. See mõjus mulle rängalt.
Vaatasin mängu ja nägin seda neidu kohal, kus mina istuma pidin.
Seda oli raske vaadata.
Seda oli väga raske vaadata.
Michigan State võidab hüppepalli ja Donnelly saab palli.
Paljude arvates on võidu võtmeks varakult ohjade haaramine.
Teadsime, et läheb raskeks,
kuid olime täiesti kindlad, et saame vastu.
Plaanisime Birdi terve aja kahe mehega katta.
Et tal poleks tegutsemisruumi.
Nad võtsid ta pihtide vahele. Täiesti kinni. Ta ei saa palli.
Ta oli nii erakordne viskaja,
tahtsime ta küljes rippuda ja ta hingamisruumi ära võtta.
Nad piirasid mu ümber ja sundisid mind tavalisest raskematele visetele.
Johnson. Kolm ühe vastu.
Siit ta tuleb. Alley-oop. See on Greg Kelser.
Olime enne teist poolaega 16 punktiga ees.
Siis aga kõik muutus.
Earvin Johnson pingutab Michigan State'i eest.
Magic Johnson saab kolmanda vea.
Meil oli ebaõnne, sest Earvin sai 1. poolajal kolm viga.
Suur tagamängija koos piraka…
Viga Kelserile. See on neljas.
Olime ohje haaramas,
kuid Greg Kelser sai neljanda vea ja nad tulid järele.
Bird.
52 : 46.
Teadsin, et pean punkte tooma, kui võita tahame.
Johnson. Magic Johnson palliga.
Mängu viimasel rünnakul sai Earvin palli.
Ta viskas selle üle pea platsi teisele poolele…
Siit tuleb sööt!
…Kelserile, kes surus selle lõpetuseks pealt.
See on läbi.
Michigan State'i ülikool on 1979. a üleriigiline meister.
Mängisime oma potentsiaali välja
ja see oli nauditav hetk.
Aga ainult üks saab…
See oli mu elu üks karmimaid kaotusi. On seda siiani.
See on siiani aegade suurima vaatajate arvuga ülikoolikorvpalli mäng.
Seda 40 aastat hiljem.
Minu püstitatud eesmärk ja unistus sai täidetud,
seega Michigan State'i suunduval tagasilennul
teadsin juba, et lahkun.
Olin vaimselt ja füüsiliselt valmis profiks hakkama.
MAGIC LAHKUB MSU-ST EARVIN JOHNSON HAKKAB PROFIKS
Saavutasime ülikoolis palju asju. Arvasin, et need võtavad neli aastat,
aga võtsid vaid kaks, seega pean järgmise sammu astuma.
Vaatame, mida NBA-s suudan.
Loobun väga paljust.
Ülikool on… Jään ilma üliõpilastest,
võimalusest lõbutseda.
Paljudest asjadest.
Ta võitis NCAA tiitli ja järgmisel aastal
otsustas ta minna Californiasse.
Ma tahtsin kindlalt kooli lõpetada, siit pääseda ja uut elu alustada.
Tema esimese päeva künnisel…
12. OKTOOBER 1979
…peate teadma, et selle mehe naeratus
lööb kõikjal siit Bangorini Maine'is teleekraanid särama.
Mul võttis seest õõnsaks.
Üritasin lihtsalt kuidagi rahuneda.
Vaatate Magic Johnsoni debüüti Los Angeles Lakersi eest.
Ja Magic eksib korvi alt.
Pall on lahti, kehade virvarr.
Johnson jääb vabaks, kuid teeb jooksu.
Kuulen hetkel mõnesid korvpallifänne.
Nad ütlevad: „Vaadake,
Magic Johnson ei saa NBA-s kaitsetööga hakkama.“
Umbes teiseks veerandajaks rahunesin maha.
Magic teeb vaheltlõike ja tuleb üle.
Pete. Sööt. Siit see tuleb.
Viis.
Johnson tagasi Kareemile.
Otsustavad hetked on käes. Ford söödab Kareemile.
Haakvise.
Ja Lakers võidab! Pall on korvis!
Kareem Abdul-Jabbar on toonud Los Angeles Lakersile võidu.
Ja Magic Johnson rõõmustab,
nagu oleks võitnud NCAA meistritiitli.
Magic jooksis ja kargas. Me ka rõõmustasime,
kuid me rõõmustasime võidu üle. Tema rõõmustas selle üle, mida nägi.
Ta nägi meistersatsi sündi.
Astusin riietusruumi ja Kareem ütles:
„Kollanokk, ära enam kunagi nii tee.“
Meil oli 81 mängu veel.
Kui me oleme nii emotsionaalsed
pärast iga võitu, oleme jõuludeks kutud.
Ta osutas sõrmega mulle ja mina talle.
„Kui tabad samasuguse viske 81 korda,
siis hüppan 81 korda sinu embusesse.“
Ühtäkki hakkasid võidud tulema.
Keegi on haaranud terve riigi meeled.
See on maagiline mees härra Johnson.
JOHNSONI MAAGILINE NAERATUS
Ta andis mulle võimaluse oma imagot muuta,
kuna me hakkasime võitma. Võisin hakata naeratama.
Täpselt sellist mängijat me vajasime.
Tõsidus on kadunud ja saabunud on entusiasm.
Kas see pole värskendav?
Nad hoolivad üksteisest.
Oleme elavad sellid… - Sõbramees.
Ta ei kandnud muud kui T-särke. Vaadake teda nüüd. Siidpluus.
Vaadake teda.
Kui Lakers võitma hakkas, ühendas see Los Angelese linna.
Kõik tundsid, et ta oli nende kangelane.
Hakkasin jumaldama Magic Johnsonit ja seda, mida ta platsil tegi.
Ja tema karismat, mida ta meedias ja avalikkuses näitas.
Ameerika mustanahalised, mustad noorukid ja teismelised…
PISTONSI ÄÄR 1994-2000
…ei jumaldanud teda ainsatena.
Ka valged ameeriklased hakkasid teda jumaldama.
Mustanahalise mehe jumaldamine, eeskujuks ja innustusallikaks saamine
oli ennekuulmatu.
Forum asus Inglewoodis.
Kasvasin samas kandis, kuid me ei saanud pileteid.
Pidime kuidagi sisse hiilima. Jooksime mööda tunnelit.
Möödusime turvameestest,
saime Forumisse sisse ja võtsime kuskil istet.
Läheb lahti.
Ma pole midagi sellist näinud.
Ma pole näinud 205 cm pikka meest palli üle toomas.
Ta kontrollis tempot ja koordineeris rünnakut.
Keegi ei mänginud nagu tema.
Ta oli oksüümoron. Ta võis kõiki positsioone mängida.
Ta oli 205 cm pikk mängujuht
ja tollal polnud selliseid.
Magic on hoos ja ta teab seda.
Milline sööt Cooperile, kes teeb skoori.
Pimesööt.
Earvin jagas fantastilisi pimesööte.
Vaatas ühele ja pall läks selja tagant teisele poole.
Selja tagant sööt, korv!
Jagasin kõigile pimesööte.
Jalgade vahelt, selja tagant.
Ja rahvas lihtsalt hullus.
Magic oli stiilne. Magic oli lahe.
Ta mängis sellise rõõmu ja entusiasmiga.
Ta oli mu lemmikmängija.
Lakersist sai mu lemmiktiim.
Inimesed imetlesid teda.
Mõlemad pooled imetlesid teda.
Inimesed tahtsid tema olla.
Kõik tunnevad Magicut, seda rõõmsat selli. Seda, kes naeratab.
Usun, et nad võivad mõelda, et miski ei lähe iial valesti
või et tal pole probleeme.
Ta naeratab iga päev ja puha.
Ent mul on madalhetki ja…
Earvin Johnson on teine inimene. Teate küll.
Siin on Magic ja siin on Earvin.
Tundsin esimesel aastal koduigatsust,
sestap oli mu telefoniarve ülisuur.
Ta helistas meile kogu aeg.
Peaaegu iga päev või üle päeva.
Ma polnud iial perest eemal olnud.
Mu isa ja ema käisid alati minu mängudel.
Nad elasid minu ülikoolist kõigest 15-20 minuti kaugusel.
Sain koju minna ja kodust toitu süüa. Ma ei saanud seda enam teha.
Ma ei saanud enam oma ema emmata
või isalt näost näkku nõu küsida.
Meiega on sensatsiooniline kollanokk Earvin Magic Johnson.
Kodust eemal on keeruline. - Kindla peale.
Sa ei kuule kodupublikut kaasa elamas.
Forum asus Inglewoodis.
Earvin elas Inglewoodi lähedal. Ta elas isoleeritult.
MAGICU AGENT 1987-1996
Ta koduks oli väike kahe magamistoaga korter.
Püsisin kogu aeg kodus, sest mul oli hirm.
Kartsin LA-d, kuna see oli nii suur.
Milline seltsielu siin on?
Tean, et näed palju vaeva.
Jah. - Ent vaba aega on ka.
Jah, mul on vaba aega.
Olin väga kinnine inimene
ja Norm Nixon soovitas inimestega ettevaatlik olla.
Kõik üritasid
sportlastega tuttavaks saada ja ma ütlesin: „Hästi.“
Pead nii ettevaatlik olema.
Pead aru saama,
kas inimesed on siirad. Kas nad on sinuga sinu pärast?
Kas saad välja minna ja korvpalli unustada?
See on väga raske.
Edu sulle ja LA Lakersile.
Tore oli. - Tänan tulemast.
Hr Earvin Magic Johnson. Suur tänu.
Ta oli värskelt Michiganist saabunud noormees
ja ta ei saanud inimesi usaldada.
Ent tema esimesel aastal Los Angeleses omandas tiimi Jerry Buss.
1979. aastal said dr Jerry Bussi unistused
klubi omada teoks, kui ta kulutas 67,5 miljonit dollarit
LA Lakersi, LA Kingsi ja kasumliku LA Forumi omandamiseks.
Ta teadis, et olin kodust kaugel, ja ütles: „Hei, noormees.
Kui naaseme treeninglaagrist,
tahan, et tuled ühel laupäeval minuga USC mängu vaatama.“
Kui olime esimesel USC jalgpallimängul käinud,
hakkasime rohkem läbi käima.
Käisime pärast Lakersi mänge lõunatamas ja õhtustamas.
Ta kutsus mind restorani.
Saime seal kokku, sõime ja vestlesime.
Siis hakkas ta rääkima: „Hei, tule minu poole.
Sa tead väravakoodi ja võid iga kell tulla.“
Hakkasin kogu aeg seal käima.
Mängisime tema pool tunde piljardit ja ta täitis selle tühimiku.
Kutsusin ta eemale ja rääkisin temaga. Ütlesin:
„Kas saaksite mu lapsukese eest hoolitseda?“
Dr Buss ütles: „Proua Johnson, ma hoolitsen ta eest.“
Tundsin end mugavamalt
teades, et tal on keegi, kellega rääkida,
keegi, kes ta eest hoolitseb.
BUSSIL ON JÄÄNUD VAID MAGIC LAPSENDADA
Nad said väga lähedasteks.
Ta oli nagu Jerry kasupoeg.
Ta oli Jerry silmatera, kindla peale.
Johnson eikusagilt.
1980. A NBA PLAY-OFF
Suns võttis rahulikult. Korv oli kindel. Ent Magic Johnson ei andnud alla,
tuli tagasi üle, söötis Kareemile. Sellest võib piisata.
Noormehel on karismat. Tal on vapustav debüüthooaeg olnud.
Los Angeles Lakers on võitnud…
LAKERS VÕIDAB SEERIA 4 : 1
…läänekonverentsi ja Kareem Abdul-Jabbar toob 38 punkti.
Magic Johnson lisab 20 silma.
Olin hullumas.
Olin aasta varem NCAA meistritiitli võitnud
ja nüüd jõudsin oma debüüthooajal NBA finaali.
LA pole kaheksa aastat NBA meistritiitlit võitnud.
Lakers on alati play-off'i jõudnud,
kuid finaalis või enne seda kaotanud.
Me muudkui innustasime üksteist: „Hüva. Peame seda ja seda tegema.“
LAKERSI ÄÄR 1977-1985
Veidi varem tol nädalal valiti aasta parim uustulnuk.
BIRD KINDLALT PARIM UUSTULNUK
Arvasin, et läheb pingeliseks. Ei läinud. Olin šokis.
BIRD - 63 HÄÄLT
JOHNSON - 3 HÄÄLT
Kui sain teada, et Larry Bird pika puuga võitis,
polnud ma rahul.
NBA PARIMA UUSTULNUKA VALIK TEKITAB KRIITIKAT
Kõik rääkisid mu esimese aasta kohta:
„Ta oskab sööta ja tiimi juhtida, kuid Larry Bird on parem korvikütt.“
Istusin ja mõtlesin endamisi: „Suudan skoorida, ent mul on teine roll.“
Mulle ei meeldinud kogu aeg seda kuulda.
Seega köeti mind enne finaalseeriat üles.
Philadelphia võitis Celticsit 4 : 1.
Julius Erving tõi keskmiselt 25 punkti mängus.
Täna on kindlasti Doktoril suur roll.
Neil oli väga hea sats. Dr J ja Chocolate Thunder ehk Darryl Dawkins.
Ma olin Philadelphia 76ersi fänn.
Mul oli seinal Dr J plakat.
Hoidsin pöialt Phillyle ja Dr J-le.
LAKERSI ÄÄR 1982-1994
Tahtsime, et ta meistriks tuleb, kuid mitte meie vastu.
…algab. Dawkins saab palliga jooksma.
Seeria kaldus kord ühele, siis teisele poole.
Teadsime, et Philadelphiaga läheb keeruliseks,
kuid meie kasuks rääkis asjaolu, et keegi ei suutnud Kareemi peatada.
Kareem läheb teisele poole…
Ta oli pidurdamatu. - Rääkisin tiimiga ja ütlesin:
„Ma olen oma tööks valmis.“
Pall Magicule, sööt Kareemile…
Viiendas mängus oli Forumis seis tasavägine.
Seisul 2 : 2 oli tegemist tähtsa mänguga, kuna võisime 3 : 2 ette minna.
Kareem sai vigastada.
Kareem Abdul-Jabbar sai vigastada. Selles pole kahtlust.
Kolmanda veerandaja keskel venitas Kareem hüppeliigest.
Ah sa, temata on nad enam kui tõsises hädas.
Võitsime selle mängu. Saime 3 : 2 ette.
Palun teid. Tehke ruumi, palun.
See oli katastroof.
Kareem oli meie kapten ja alati olemas.
Täielik professionaal,
kes mängis kasvõi migreeniga. Olime kõik lootusrikkad.
Teadsime, et kui on võimalik mängida, siis ta mängib.
Lendasime järgmisel hommikul Phillysse.
Jõudsime lennujaama ja keegi ütles: „Mees, kas sa uudist kuulsid?“
„Mis uudist?“
Arstid andsid teada, et vigastus oli nii tõsine,
et ta ei saanud kuuendas mängus kaasa teha.
LAKERS JUHIB, KUID KAREEMI POLE
Jäime ilma aegade parimast skooritegijast.
VIGASTUS HAJUTAB LOOTUSI
Kuidas me Kareemita Philadelphiat võidame?
Kõik istusid ja tunda oli pinget.
Kõik pabistasid.
Keegi ei rääkinud, mis oli veider.
Kuidas kaptenita toime tuleme? Ta ei tule isegi kaasa.
Asi peab tõsine olema.
Kõik olid nördinud ja pettunud, et ta ei saanud mängida.
Seega ütlesin: „Pean midagi ette võtma.“
Kareem istus alati kohal 1A.
Seal oli vaid üks inimene istunud.
Kareem istus esimeses reas,
kuid me istusime Magicuga teises reas.
Olin teises reas ja Magic istus Kareemi kohale.
Ta pööras ümber ja vaatas kõigile otsa.
Ja ütles:
„Ärge kartke, Earvin Magic Johnson on siin.“
Ma näitan teile ja kõigile selles tiimis, kuidas ma mängida oskan.
Tõlkinud Vova Kljain